google/wiki40b huggingface dataset:
Haimps

Poloha

Obec má rozlohu 18,47 km². Najvyšší bod je položený 100 m n. m. a najnižší bod 41 m n. m.

Obyvateľstvo

Počet obyvateľov obce je 505 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aiétes

Aiétes alebo Aiétés alebo Aietes (starogr. Αἰήτης – Aiétes/iný prepis: Aiétés, lat. Aeetes) bol kolchidský kráľ, syn boha slnka Hélia a nymfy Persey.
V gréckej mytológii je významnou postavou rozsiahlej báje o výprave Iasóna a Argonautov na lodi Argó do ďalekej Kolchidy, odkiaľ priviezli zlaté rúno.
Kolchida bola krajina na vzdialenom pobreží Čierneho mora, pod Kaukazom. Tam priniesol na svojom chrbte zlatý baran malého Frixa syna orchomenského kráľa Athamasa a bohyne oblakov Nefelé, aby ho zachránil pred úkladmi jeho zlej macochy Inó. Kráľ Aiétes sa Frixa ujal, neskôr ho dokonca oženil so svojou dcérou Chalkiopé. Barana obetoval bohom a jeho zlatú kožu zavesil na mohutný rozložitý dub a nechal ho strážiť mocným, stále bdiacim drakom. Zlaté rúno sa stalo jeho pýchou, považoval ho za znak svojej moci a preto ho chcel navždy vlastniť.
Po rokoch sa do Kolchidy vypravil hrdina z Iólku odvážny Iasón. Aj jemu išlo o moc – vlády v Iólku sa namiesto jeho otca Aisóna zmocnil zákerný Pelias a ten bol ochotný vzdať sa vlády len pod podmienkou, ak mu Iasón získa zlaté rúno. Túto úlohu v Grécku považovali za nesplniteľnú a Pelias to dobre vedel. Iasón sa ale úlohy nezľakol, povolal 50 gréckych hrdinov, nechal postaviť veľkú loď Argó a doplával do Kolchidy po ceste plnej nebezpečenstiev. Kráľ Aiétes ho prijal, ale vydať rúno nehodlal. Neodvážil sa Iasónovu žiadosť otvorene odmietnuť, preto mu vymyslel úlohu o ktorej bol presvedčený, že ju nemôže splniť. Iasón mal zapriahnuť do železného pluhu dvoch ohnivých býkov, zorať s nimi pole boha Area, osiať ho dračími zubami a bojovníkov, ktorí zo zubov vyrastú pozabíjať. Iasón ale túto úlohu s pomocou bohýň a najmä Aiétovej dcéry Médei splnil. Aiétes však ani potom zlaté rúno nechcel vydať. Iasón sa ho preto rozhodol zmocniť. Médeia v noci pokropila draka čarovnou vodičkou a keď drak zaspal, vzali zlaté rúno, nastúpili na loď a so svojimi druhmi z Kolchidy utiekli.
Aiétes ich dal prenasledovať výpravou, ktorú viedol jeho syn Apsyrtos. Apsyrtos ich pri rieke Istros síce dohonil, ale oni ho v noci úkladne zavraždili a po tejto udalosti Iasón a Médeia svojim prenasledovateľom unikli. O ich ďalších osudoch hovoria mýty ešte mnoho, ale Aiétes sa tam už nespomína.
Bezčeľustnatce

Bezčeľustnatce (iné názvy: bezčeľusťovce, bezčeľustnaté, bezčeľustné, bezčeľusťové ,bezčeľustn(at)é stavovce, bezčeľustn(at)é ryby ; lat. Agnatha) alebo kruhoústnice(iné názvy: kruhoúste, kruhoúste ryby, kruhoúste stavovce ; lat. Cyclostomata, Cyclostomi, Marsipobranchii) sú parafyletická skupina (nadtrieda, trieda) stavovcov, opak čeľustnatcov.
Termín kruhoústnice (a slov. a lat. synonymá vyššie uvedené v zátvorke za slovom kruhoústnice) v užšom zmysle označuje len recentné taxóny mihule a sliznatky (vrátane niekoľkých ich najbližších vyhynutých príbuzných).
Všetky taxóny, ktoré sa obyčajne zaraďujú pod bezčeľustnatce, okrem kruhoústnic v užšom zmysle, sa novšie občas zaraďujú pod čeľustnatce (Gnathostomata) v širšom zmysle. Podrobnosti o tom pozri v článku čeľustnatce.

Charakteristika

Na Zemi sa objavili pred vyše 500 miliónmi rokov. Kedysi to bola bohato zastúpená skupina, dnes ostali už len mihule a sliznatky. 
Sú to vodné, spravidla morské, stavovce, telo dnešných bezčeľustnatcov (teda kruhoústnic v užšom zmysle) má tvar úhora. 
Ich charakteristickým znakom odlišujúcim ich od čeľustnatcov je fakt, že čeľuste nemajú vytvorené. V prednej časti tela sú kruhovité ústa s veľa drobnými ostrými zúbkami zasahujúcimi až do pažeráka. Nemajú stavce, len chordu, ktorá je v spoločnom puzdre spolu s miechou. 
Z úst dovnútra vedú dve trubice. Vrchná je tráviaca rúra, ktorá sa ďalej mení na črevo a napokon sa končí ako análny otvor. Spodná je dýchacia trubica končiaca v žiabrovom koši, tvorenom 7 pármi žiabrových oblúkov. 
Ich mozog (rozšírená miecha v hlave chránená chrupavkovitou lebkou) je špecifický. Je len štvordielny, lebo zadný mozog nie je odlíšený od predĺženej miechy. Ostatné stavovce majú päťdielny mozog. Okrem toho je pre nich typické, že jednotlivé oddiely mozgu ležia uložené za sebou v jednej rovine. Lebka mozog neobklopuje celkom – zhora miestami chýba. Majú oči a sluchovým orgánom je vnútorné ucho.
Larva kruhoústnic sa premieňa na dospelého jedinca asi po 4-5 rokoch. U mihúl sa nazýva minoha.
Verbalizačná frazéma

Verbalizačná frazéma je v českej frazeologickej teórii J. V. Bečku jeden zo základných funkčných typov frazém, ktorý sa vyznačuje tým, že už z hotovej mennej jednotky alebo aj zo samostatného (najmä abstraktného) slova pridaním slovesnej zložky utvára obrazné slovesné vyjadrenie, napr. dobrá nálada – byť v dobrej nálade, tieseň – byť v tiesni, dôvera – získať (stratiť) dôveru, dojem – mať dojem a pod.
Charleval (Bouches-du-Rhône)

Poloha

Obec má rozlohu 14,41 km². Najvyšší bod je položený 390 m n. m. a najnižší bod 121 m n. m.

Obyvateľstvo

Počet obyvateľov obce je 2411 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalita (filozofia)

Kvalita alebo bytostné určenie je vo filozofii podstatná určenosť veci, vzhľadom na ktorú je danou a nie inou vecou. Kvalita je úzko spätá s bytím veci, má vnútorný vzťah k povahe veci. Dôležitým významovým útvarom, v ktorom sa kvalita manifestuje vo vedomí, je kategória kvality.
Kvalita je určenosť, ktorou sa jedna vec, jav, udalosť líši od iných vecí, javov, udalostí; kvalita je určenosť, ktorou sa jedno súcno líši od súcien iného druhu.
Norrbotten (kraj)

Geografia

Norrbotten sa rozprestiera od Piteå pozdĺž pobrežia Baltského mora na sever a zahŕňa aj údolia riek Kalix a Torne. Kraj leží prevažne na pobrežnej rovine, najvyšší bod je vrch Vitberget s výškou 594 m n. m. na západe provincie. Pred pobrežím sa rozprestiera reťazec ostrovov a ostrovčekov, ktorý je miestami široký 40 kilometrov.
Napriek svojej polohe v blízkosti morského pobrežia má provincia kontinentálnu klímu s veľkými teplotnými rozdielmi medzi ročnými obdobiami (priemerná teplota v júli je medzi 15˚ a 16˚C a v januári medzi -10˚ a -14˚C). Pre provinciu sú typické pomerne nízke zrážky (400 až 600 mm/rok).

Dejiny

Prvé písomné zmienky pochádzajú z 14. storočia. Hranice medzi Ruskom a Švédskom v severnej Škandinávii vtedy neboli vymedzené. Približne okolo roku 1330 sa začala kolonizácia údolí riek Pite a Lule a územie prešlo s konečnou platnosťou pod švédsku správu.
Začiatkom 17. storočia boli založené pobrežné mestá Piteå a Luleå ako strediská obchodu. V rovnakom čase boli založené prvé hute na severe provincie.
19. storočie prinieslo industrializáciu celého regiónu. Lesné hospodárstvo a drevospracujúci priemysel získali na význame. Výstavba železničnej trate Štokholm-Boden a trate od Bodenu cez Kirunu do Narviku priniesla ďalšie podnety pre rozvoj provincie.
Prvá polovica 20. storočia bola charakterizovaná zvýšeným industrializačným tempom. Pozdĺž pobrežia vyrástli hute, továrne na výrobu celulózy a píly. V rovnakom čase sa zmenšil význam poľnohospodárstva a obyvateľstvo vidieka sa sťahovalo do miest.
Herly (Pas-de-Calais)

Poloha

Obec má rozlohu 16,3 km². Najvyšší bod je položený 199 m n. m. a najnižší bod 110 m n. m.

Obyvateľstvo

Počet obyvateľov obce je 327 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peyret-Saint-André

Poloha

Obec má rozlohu 6,25 km². Najvyšší bod je položený 392 m n. m. a najnižší bod 253 m n. m.

Obyvateľstvo

Počet obyvateľov obce je 57 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Varennes-Jarcy

Poloha

Obec má rozlohu 5,48 km². Najvyšší bod je položený 94 m n. m. a najnižší bod 42 m n. m.

Obyvateľstvo

Počet obyvateľov obce je 2 387 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Lapin

Vzdelanie

V rokoch 1963 - 1966 študoval na Gymnáziu v Rimavskej Sobote. Následne pokračoval na Komenského univerzita v Bratislave, kde v roku 1971 dokončil štúdium v odbore odbor: fyzika, špecializácia: meteorológia a klimatológia. Neskôr pokračoval v rokoch 1974 - 1982 v externej ašpirantúre a obhájil titul CSc., (kandidát fyzikálno-matematických vied). Absolvoval aj JASPEX na Univerzite Komenského, špecializácia angličtina.
Anglars

Poloha

Obec má rozlohu 9,99 km². Najvyšší bod je položený 561 m n. m. a najnižší bod 328 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dropotvaré

Dropotvaré alebo dropy (Otidiformes, Otidides) je skupina (rad; podrad, infrarad) letcov. Donedávna bola zaraďovaná pod žeriavotvaré.
Bárczyovský kaštieľ

Bárczyovský kaštieľ je jeden z troch kaštieľov z historickej Radvane je situovaný pod vyvýšeninou Hôrka, na ľavom brehu potoka Malachovka (Malachovský potok) západne od mestskej komunikácie vedúcej od Zvolena do centra Banskej Bystrice. Skladá sa z dvoch častí, vstupnej časti a kaštieľa. Vstupná časť je v zachovalom stave a je tu aj herňa a vináreň. Kaštieľ je v súčasnosti v ruinách a pravdepodobne ho v najbližšej dobe čaká asanácia.

História

Kaštieľ postavila rodina Radvanskovcov ako svoj druhý. Nazýval sa aj horný pretože bol trošku vyššie ako prvý kaštieľ. V roku 1917 prevzal kaštieľ po Kolomanovi Radvanskom Dr. Emil Bárczy. Koncom 60. rokov prešiel kaštieľ strednou opravou a do konca 80. rokov tu bola krčma nazývaná aj „Furmanská“. Kaštieľ bol postavený okolo 15. – 16. storočia.

Zaujímavosti

Na vstupnej časti kaštieľa na stene nad vstupom do areálu sa nachádzal latinský názov „CELSA CADVINT VIIIIS CRESCVNT VIRTVTE TENELLA TVRRIS LAXA IACET PONDERE PRESSA SVO“ ktorý datuje kaštieľ do roku 1751, neznamená to však dátum vzniku. Tento nápis bol pri rozsiahlej rekonštrukcii vstupnej časti v roku 1965 odstránený a nahradený nápisom „Furmanská krčma“.

Časti

Kaštieľ sa delí na dve časti prednú vstupnú a zadnú kaštieľ. Predná časť je v dobrom stave. Napravo tu stále sídli herňa a vináreň. Kaštieľ je v zdevastovanom stave. V súčasnosti sa tu nenachádza nič a je v takom zlom stave že ho čaká asanácia, aj v prípade opravy by musela prebehnúť asanácia a následná celková stavebná rekonštrukcia.
Savières

Poloha

Obec má rozlohu 18,54 km². Najvyšší bod je položený 139 m n. m. a najnižší bod 88 m n. m.

Obyvateľstvo

Počet obyvateľov obce je 952 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andamanské more

Cyklón Nargis

V sobotu 2. mája 2008 sa prehnal oblasťou v severnej časti mora cyklón Nargis, ktorý najviac zasiahol husto obývané a nízko položené pobrežie Mjanmarska v oblasti delty rieky Iravadi, pričom si vyžiadal približne 100 000 obetí a 1,5 milióna ľudí zostalo bez strechy nad hlavou.
Ježkovia sa rodia bez ostňov

Ježkovia sa rodia bez ostňov (po bulharsky: Таралежите се раждат без бодли), 1979, réžia Dimitar Petrov, scenár bratia Mormarevovci.

Obsah

V polovici školského roka prichádza do štvrtej triedy jednej školy nový žiak zo zahraničia – Mitko. Ukáže sa, že nevie hrať morský šach, telefón, ani akúkoľvek inú hru na hodine spevu. Mitko však ohuruje svojich spolužiakov tým, že vie kývať ušami. Kývanie ušami sa stane obľúbenou činnosťou všetkých žiakov a zároveň začne spôsobovať vážne problémy riaditeľstvu školy.
Tento film pre deti skrýva v sebe alegorický odkaz pre všetkých divákov. Na jednej strane poukazuje na zraniteľnosť detí, akokoľvek veselý a zábavný sa zdá ich svet hier a fantázie (ježkovia bez ostňov). Názov filmu na druhej strane poukazuje na problém spoločnosti, ktorá núti mládež k uniformite a pokore, lebo podľa svojej predstavy ju chce takú mať.
La Destrousse

Poloha

Obec má rozlohu 2,93 km². Najvyšší bod je položený 364 m n. m. a najnižší bod 177 m n. m.

Obyvateľstvo

Počet obyvateľov obce je 2892 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
James Dougal Adrianus van Hoften

Mladosť a výcvik

Po základnej a strednej škole absolvoval štúdium na kalifornskej univerzite v Berkeley a získal tak v roku 1966 diplom inžiniera. V štúdiu pokračoval na Coloradskej štátnej univerzite, odkiaľ v roku 1968 odišiel ako majster v odbore hydrauliky. Potom nastúpil do armády, slúžil ako pilot amerického vojenského námorníctva. Na univerzite v Coloradu obhájil doktorát mechaniky. Potom sa stal asistentom na katedre civilného inžinierstva na houstonskej univerzite v Texase. Oženil sa, má dve deti. Používa prezývku Ox. Ku kozmonautom NASA bol vybraný v roku 1978 ako astronaut špecialista.

Po letoch

Pripravoval sa ešte k letu STS-61-G v máji 1986, ale potom požiadal o vyradenie z posádky. V roku 1993 nastúpil v Hongkongu do firmy International Bechtel, Inc., Hongkong ako viceprezident. V roku 2000 býval v San Franciscu. Je predsedom amerického výboru Národnej rady pre výskum (NRC), ktorá je expertnou skupinou NASA. Upozorňuje verejnosť na veľké nebezpečenstvo z kozmického žiarenia pre kozmonautov.
Jeho meno sa niekedy uvádza tiež v tvare James Van Hoften.
President Masaryk

Medzivojnové obdobie

Vzorom pre hliadkovú loď bola rakúsko-uhorská loď Wels. Bola naprojektovaná v závodoch Škoda a postavená v komárňanskej lodenici. Oceľové pláty dodala spoločnosť Poldi Kladno a lodné skrutky vyrobila spoločnosť Zeise. 19. októbra roku 1930 bola spustená na hladinu Dunaja a pokrstená ako President Masaryk. Veliteľom lode sa stal Kapitán Karel Pavala. Po spustení prvých cvičení lode sa však ukázali nedostatky v jej konštrukcii a loď nedosahovala predpokladané parametre, preto bola vrátená do lodeníc, kde bola renovovaná. O dva roky neskôr v roku 1932 bola definitívne spustená. Až do začatia vojny robila na Dunaji rôzne vojenské cvičenia.

2. svetová vojna

Po rozdelení Česko-Slovenska na Slovenský štát a na Protektorát Čechy a Morava v roku 1939 pripadla Nemecku, bola premenovaná na Bechelaren a až do roku 1941 bola v Linzi. Od  tohto roku bola nasadená v Juhoslávii kde hliadkovala a sprevádzala lode. 
Uvažovalo sa nad rozsiahlejšími vylepšeniami ako napríklad pridanie šiestich odpaľovacích trubíc pre nemecké torpéda G7, či pridanie 23mm pancierových plátov, avšak toho sa loď nikdy nedočkala. 
Po tom, čo bola v roku 1943 poškodená pri obrane konvoja lodí, bola opäť vrátená do Linzu, kde bola opravená a rozsiahlo modernizovaná.

Modernizácia

Trup bol predĺžený o 30 cm a bol zmenený tvár záde, aby kotly a iné stroje mohli nahradiť dva ponorkové diesely MAN o výkone 2× 1800 koní. Odstránil sa komín a vývod sadzí bol vyvádzaný dvomi výfukmi na bokoch lode. Bola odstránená časť nadstavieb a na ich miesto priamo nad strojovňu bol umiestnený štvorhlavňový protilietadlový kanón kalibru 37 mm, ktoré nahradzovali staré guľomety kalibru 20 mm. Protilietadlové delá na prednej časti lodi boli demontované. Potom v roku 1944 bola poslaná opäť na Dunaj. V noci z 5. na 6. apríla bola pri ochrane konvoja poškodená Sovietskym letectvom. Po oprave sa ešte v decembri vrátila do oblasti Vyšehradu. Potom v januári 1945 podporovala nemeckú armádu v Budapešti. Odtiaľ bola presunutá do Linzu, kde boli kanóny kalibru 66 mm nahradené protiponorkovými kanónmi kalibru 88 mm, ktoré boli kryté ľahkým pancierom. Všetka munícia pre 66 mm kanóny totiž došla a nebolo možné zohnať ďalšiu.

Koniec vojny

Zúčastnila sa bojových operácií v Juhoslávii a Maďarsku. V roku 1945 podporovala nemeckú protiofenzívu v Budapešti a pri rakúskom Melku uskutočnila výpad proti sovietskym delovým člnom.
To boli jej posledné bojové akcie. 11. mája sa posádka vzdala v Linzi americkej armáde.

Povojnové obdobie

V roku 1947 bola odvlečená do Bratislavy a vrátená Česko-Slovensku. Do prevádzky bola zaradená až v roku 1951, pretože česko-slovenská armáda pre ňu nemala uplatnenie. Bola prevedená do civilného sektoru. V rokoch 1955 a 1956 bola odzbrojená a slúžila ako pracovný pontón Slovenských lodeníc v Komárne.
Potom bola v roku 1978 zošrotovaná.
Kostol svätého Ľudovíta (katolícky)

Kostol svätého Ľudovíta (rus. церковь Святого Людoвика Французского) je rímskokatolíckym chrámom v Moskve. Nachádza sa v časti Malá Ľubianka a je jedným z dvoch katolíckych chrámov v tomto meste, ktoré slúžia potrebám katolíckej minority.

História

Počet príslušníkov katolíckeho vierovyznania začal stúpať hlavne po pripojení Litvy a časti Poľska k Rusku po tzv. troch deleniach Poľska. Okrem toho prichádzali do mesta Nemci a Francúzi, hlavne ako vychovávatelia do ruských šľachtických rodín. Už za vlády Kataríny II. bol postavený malý rímskokatolícky kostol. Kostol svätého Ľudovíta bol postavený v rokoch 1833 a 1835 podľa návrhu známeho architekta A. Gilardiho v klasicistickom architektonickom štýle. Bol zasvätený svätému Ľudovítovi, francúzskemu kráľovi z obdobia križiackych výprav, ktorého katolícka cirkev svätorečila a jeho kult je rozšírený medzi francúzskymi katolíkmi. Preto kostol slúžil hlavne vtedy početnej francúzskej komunite v Moskve. Pri kostole sa nachádzali aj dve katolícke školy (dievčenská a chlapčenská). V ťažkých časoch komunistického teroru bol tento chrám jediný katolícky chrám, ktorý komunisti  nezatvorili a počas celej existencie slúžil katolíckej komunite v Moskve.

Súčasnosť

V súčasnosti je kostol symbolom ruského katolicizmu, tolerancie a náboženskej slobody Ruska. Konajú sa v ňom aj bohoslužby v anglickom a francúzskom jazyku. Navštívili ho také osobnosti ako Charles de Gaulle, Konrad Adenauer, Lech Wałęsa či Jacques Chirac. Návštevníkov môžu zaujať najmä krásne sochy svätého Ľudovíta a iných francúzskych svätcov (svätá Terézia z Lisieux, Jana z Arku,...)
Saint-Jean-d’Étreux

Poloha

Obec má rozlohu 4,28 km². Najvyšší bod je položený 600 m n. m. a najnižší bod 290 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krasnaja Poľana

Doprava

Stredisko, ktoré bolo ešte pred niekoľkými rokmi zaostalým horským mestečkom a bolo dostupné len po ťažko zjazdnej horskej ceste, má dnes vybudované kvalitné železničné aj diaľničné prepojenie s prímorským mestom Soči.
Alleyrac

Poloha

Obec má rozlohu 11,34 km². Najvyšší bod je položený 1 283 m n. m. a najnižší bod 1 025 m n. m.

Obyvateľstvo

Počet obyvateľov obce je 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beňadovo

Erb obce

V striebornom štíte z troch nízkych zelených kopčekov vyrastá zelený smrek so zlatým kmeňom, po bokoch ktorého vyrastajú zelené rastliny Benediktu lekárskeho s červeným kvetom.

Vlajka obce

Vlajka obce pozostáva zo siedmich pozdĺžnych pruhov vo farbách červenej (2/8),bielej (2/8), zelenej (2/8) a  žltej (2/8).Vlajka má pomery strán 2:3 a ukončená je tromi cípmi.
Národný park Guadeloupe

Dejiny

V roku 1970 bol na tomto území vytvorené chránené územie (prírodný park - franc. Parc naturel régional). Jeho účelom bolo chrániť výnimočnú biodiverzitu tropického lesa a horského masívu na ostrove Basse-Terre. V roku 1977 vznikol návrh na vytvorenie národného parku. Návrh bol uskutočnený 20. februára 1977 kedy bol oficiálne vytvorený Národný park Guadeloupe.
Morská rezervácia bola vytvorená v roku 1987 a následne bola umiestnená pod správu národného parku. V roku 1992 bol park uznaný aj medzinárodne, keď boli jeho hlavné územie a morská rezervácia vymenované za biosférickú rezerváciu UNESCO.

Geografia

Hranice národného parku zahrňujú jeho jadro s rozlohou 173 km² a ochranné pásmo s rozlohou 162 km². Morská rezervácia zahŕňa 21 km² morského územia a 16 km² súše. Jadro parku sa rovná 10 % celého územia Guadeloupe, dve tretiny tropického lesa na Basse-Terre. Výškový rozsah územia je približne 250 metrov vrátane najvyššieho bodu aktívnej sopky Soufrière 1 467 m n. m.. Ostatné významné vyrcholy sú Échelle 1 397 m n. m., Grand-Sans-Toucher 1 354 m n. m. a dvojvrchol Mamelles 768 m n. m..

Zver

Pre intenzívny lov v skorých dejinách Guadeloupe je diverzita a populácia živočíchov limitovaná. Niektoré druhy, ako napr. papagáje boli vyhladené. Najpočetnejšie cicavce patrí endemický druh medvedíka čistotného Procyon lotor minor, netopiere (dva endemické druhy), mungo (dovezený z Indie) a ohrozený aguti. Vtáky sú početnejšie ako cicavce a patria sem kolibríky, fregaty, drozdy, jarabice, mucháre, pelikány a endemický druh ďatľa Melanerpes herminieri.
Ondrej Lubi

Životopis

V roku 1928-1934 navštevoval ľudovú školu v Banskej Bystrici-Radvani, 1938-1942 sa vyučil za strojného zámočníka v Banskej Bystrici, 1961-1967 študoval na VŠE v Bratislave. V roku 1944 pracovník armádneho skladu pohonných hmôt v Banskej Bystrici, od novembra 1944 žil v ilegalite, od marca 1945 príslušník 1. česko-slovenského armádneho zboru. Vodič ČSAD v Banskej Bystrici, neskôr generálny riaditeľ Československej plavby dunajskej, vedúci jej služobne v Belehrade.
Chamesey

Poloha

Obec má rozlohu 6,42 km². Najvyšší bod je položený 865 m n. m. a najnižší bod 688 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Záborský

Život

Ladislav Záborský študoval na gymnáziu v Banskej Bystrici a na oddelení kreslenia a maľovania SVŠT v Bratislave u profesorov Mudrocha, Mallého a Benku. Pôsobil ako profesor kreslenia a deskriptívnej geometrie na gymnáziu v Martine. V rokoch 1953 – 1957 bol odsúdený a uväznený za náboženskú aktivitu. V rokoch 1968 – 1969 bol na študijnom pobyte vo Francúzsku. Žil a pracoval v Martine.

Dielo

Podstatou tvorby Ladislava Záborského sú zážitky vnútorného života. Každý Záborského obraz je objavovaním Boha a dialógom s Večnosťou. Nie je náboženským maliarom v pravom zmysle tohto slova, ale je maliarom duchovného svetla. Svetlo jeho obrazov vyviera zvnútra. On sám o svojich dielach hovorí: „Podstata mojej tvorby je zážitok srdca o skutočnosti Boha”. Podľa Záborského: „Umenie, ktoré hľadá pravdu a krásu, je predtuchou večnosti.” Práve absencia pravdy v kráse je jedným z nedostatkov, ktoré Záborský vyčíta abstraktnému umeniu.
Ladislav Záborský sa musel po dlhé desaťročia zaobísť bez oficiálneho uznania. V časoch diktatúry komunistickej strany jednoducho nebolo možné jeho tvorbu oficiálne oceniť. Jeho umeniu však táto periférna existencia neublížila. Dovidel ďalej ako tí, ktorých postavili na piedestály. Neoslepovali ho reflektory, zato mu bolo dopriate vidieť Svetlo, v ktorom sa rodia všetky farby.
Jeho obrazy pripomínajú priam stromoradie svetiel, ktoré maliar jedno po druhom zažíha, aby sme videli nie na neho, ale na cestu, po ktorej prešiel aj kvôli nám.
Ladislav Záborský vytvoril okrem obrazov aj farebné a leptané vitráže pre 25 kostolov na Slovensku. Je tiež autorom 21 krížových ciest v rôznych technikách.
Vystavuje od roku 1943, posledná jubilejná výstava sa uskutočnila v Martine na jeseň roku 1991.
Istebnianka

Prameň

Pramení v Malej Fatre, v podcelku Krivánska Fatra, na južnom svahu Opáleného (1 003,1 m n. m.) v nadmorskej výške približne 925 m n. m.
Puymiclan

Poloha

Obec má rozlohu 25,74 km². Najvyšší bod je položený 126 m n. m. a najnižší bod 42 m n. m.

Obyvateľstvo

Počet obyvateľov obce je 571 (2011).
Nasledujúci graf zobrazuje vývoj počtu obyvateľov v obci.
Zdroje: INSEE